# Pere Giralt Alemany

Pere Giralt Alemany (Vilanova i la Geltrú, 16 de maig de 1856 - L'Havana, 1924) fou un periodista i escriptor, conegut per fundar a l'Havana el periòdic en català L'Atlàntida (1881). Conreà el teatre, la poesia i la novel·la i feu diversos estudis de crítica social, política i literària.
Arribà a Cuba el 1873 i començà treballant en els tallers del seu germà Albert a la ciutat de Càrdenas, província de Matanzas, on col·laborà en el diari El Progreso. Després guanyà la plaça de delineant d'Obres Públiques a l'Havana, on es traslladà i fundà el periòdic l'Atlàntida (1881), en català, i també col·laborà en el periòdic bilingüe i especialitzat en treballs literaris i en notícies de Catalunya i de la comunitat catalana al país L'Almogàver (1885). Més tard residí a la ciutat de Colón, província de Matanzas, on fundà el diari El Imparcial (1891). El 1894 treballà a la redacció del diari El Comercio i, des del 1899, al Diario de la Marina, a l'Havana, on tingué diversos càrrecs. S'especialitzà en cròniques d'informació.Traçà i publicà els plans de l'Havana (1891) i els de l'illa de Cuba el 1895.
A més, conreà el teatre, la poesia i la novel·la i feu diversos estudis de crítica social, política i literària. Entre les novel·les publicades destaquen Claudio (Cárdenas, 1880), Berenguer de Montalt (Cárdenas, 1880), Sulamita (L'Havana, 1881), La señorita Delfina (L'Havana, 1883) i Guadalupe (L'Havana, 1884).
També és autor de Soledad, Ilusiones, Historia contemporánea de Cuba, 1801 a 1806, El por qué de la gravitación, Bellezas del Quijote, Una dama entre dos fuegos, Destellos de arte y crítica, Clasificación de tipos de belleza en la mujer, La vida del corazón, La selva virgen i Cronología moderna universal de los sucesos ocurridos en el mundo, especialmente en Cuba y en España desde 1800 a 1923. Deixà també unes Poesías del vate sin nombre (1878). També fou autor del llibre El amor y la prostitución.

## Obra publicada

* Hojas caídas
* Resumen cronológico de Cuba (1886)
* Poesías del vate sin nombre (1878)
* Claudio. Cárdenas, 1880
* Berenguer de Montalt. Cárdenas, 1880
* Sulamita. L'Havana, 1881
* La señorita Delfina. L'Havana, 1883
* Guadalupe. L'Havana, 1884
* Soledad. L'Havana, 1890
* Ilusiones. Colón, 1893
* Historia contemporanea de la isla de Cuba: resumen cronológico de los sucesos más importantes ocurridos en esta isla desde 1801 hasta el presente de 1896. La Havana, Imp. del Aviador Comercial de Pulido y Díaz, 1896
* El porqué de la gravitación (1899)
* Principios de mecánica fundamental (1901)
* Bellezas del Quijote. L'Havana, 1905
* Una dama entre dos fuegos. L'Havana, 1911
* Destellos de arte y crítica. 1912
* Clasificación de tipos de belleza en la mujer. L'Havana, 1916
* La vida del corazón. L'Havana, 1919
* La selva virgen. L'Havana, 1923
* Cronología moderna universal de los sucesos ocurridos en el mundo, especialmente en Cuba y en España desde 1800 a 1923. L'Havana, 1924
* El amor y la prostitución

## Bibliografia

* Elias de Molins, Antoni. Diccionario biográfico y bibliográfico de escritores y artistas catalanes del siglo XIX: apuntes y datos. Barcelona, Impr. de Fidel Giró. Impr. de Calzada, 1889-1895. Vol.1. p.658
* Ferrer Parera, Ramon. Poetes, versaires i rimadors vilanovins. Vilanova i la Geltrú, Membre é carrer de Barcelona, 1958. p. 139
* Diccionari biogràfic. Barcelona, Albertí, 1966-1970. Vol. 2, pàgs. 324-325
* Gran Enciclopèdia Catalana. Barcelona, Enciclopèdia Catalana, 1986-1989. Vol. 12, p. 92
* Diccionari dels catalans d'Amèrica: contribució a un inventari biogràfic, toponímic i temàtic. Barcelona, Generalitat de Catalunya. Comissió Amèrica i Catalunya 1992, 1992. Vol. 2, pàg. 312
* Puig Rovira, Francesc X. Diccionari biogràfic de Vilanova i la Geltrú: dones i homes que han fet història. Vilanova i la Geltrú, Ajuntament de Vilanova i la Geltrú, 2003. p. 152

## Referències

* 1 2 3 4 5 Puig Rovira, Francesc X. Diccionari biogràfic de Vilanova i la Geltrú : dones i homes que han fet història (en català). Vilanova i la Geltrú: Ajuntament de Vilanova i la Geltrú, 2003, p. 152. ISBN 8485960831.
* ↑ Diccionari biogràfic. Barcelona: Albertí, 1966-1970, p. 324-325. Vol. 2
* ↑ Elias Molins, Antoni. Diccionario biográfico y bibliográfico de escritores y artistas catalanes del siglo XIX: apuntes y datos. (en castellà). 1. Barcelona: Impr. de Fidel Giró, Impr. de Calzada, 1889-1895, p. 658.
* ↑ Ferrer Parera, Ramon. Poetes, versaires i rimadors vilanovins (en català). Vilanova i la Geltrú: Membre é carrer de Barcelona, 1958, p. 139.

## Enllaços externs

* «Pere Giralt Alemany». Gran Enciclopèdia Catalana. Barcelona: Grup Enciclopèdia Catalana.